Erste Allgemeine Verunsicherung

De Erste Allgemeine Verunsicherung (EAV) woar a estarreichische Pop-Rock-Band mid kabarettistische Ölemente, de wos 1977 grindt wuan is.Band damals. Die 7 mageren Jahre (1977-1984). Bei: EAV.at. Abgerufen am 17. Juli 2017. Se woa vuar oim in de 1980a Joa in Estarreich, owar aa in Deitschlaund recht eafoigreich. Da Texta und Komponist vo da Band woa da Thomas Spitzer. Da Naum is auglahnt auns ehemolige estareichische Vasicherungsunternehman Erste Allgemeine Versicherung.laut.de-Biographie. Erste Allgemeine Verunsicherung. Bei: laut.de. Abgerufen am 27. August 2014. Im 2019a Joah haums sa si noch a poa Obschiedskonzeat aufgläst.
 Genarölle Woahnehmung & tiafare Aussogn 
De Liada vo da EAV san bsundast in de 80a Joa of ois reine Gaudi-Gsangln vastaundn wuan. Vuar oim zwengam Eafoig vo Liadln wia Ba-Ba-Banküberfall, Märchenprinz, Küss’ die Hand schöne Frau, Fata Morgana oda Ding Dong sans vo vüle Leid ois reine Kaspal-Partie gseng wuan. Des hod se duachn Eafoig vo Drei weiße Tauben im 1999a Joa no amoi vastärkt. De Band söwa maant, doss des vom komaziölln Eafoig vo anzlne Liada heakummt, de wos ausm Zusammanhaung vom Gesaumtkontext vo de Albn grissn wuan san.

In Echt hod de EAV ollaweu aa eanste Theman – z. B. unta aundam Sextourismus, Rechtsextremismus & Umwödprobleme - aufgriffn und duach iahre politischn Stöllungnauhman provoziad.

Da ehemolige estarreichische Präsident Kurt Waldheim hod eahna amoi nochn Liadl Wann man gehn muß mid ana Klog droht, hods owa wiedarum zruckzogn, weu de Reaktiaun vo de Effentlichkeit auf des net aso positiv woa. . Bei: wissenswertes.at. Abgerufen am 17. Juli 2017.
Stoak is aa es Engagement vo da Grubbm gegn Rechtsextreme und rechte Gewoit (z. B. in Liadln wia: Eierkopf-Rudi, Wir maschieren). Scho 1984 hods noch ana TV-Sendung Bombmdrohungan vo Neonazis gem. Da estareichische Rechtspopulist Jörg Haider hod de Band zwegn „ibla Nochred“ vaklogt. Aum End vo eahnara Karrier san owar aa kritische Liadln iwan Islamismus dazukumma (z. B. Supertürke, Islamisten-Medley).

Etliche Titl san domolig aa zweng eanan kiach- und gsööschoftkritischn Inhoit vo anige Radiosenda boykotiad wuan. Da bekaunntaste Foi woa de 1988a Single Burli, de wos de meglichn Foign vo an atomarn Supagau in a Atomkroftweak aufzaagt, und zwoa Mißbüdungan vo Gschroppm (Der Burli hat links und rechts drei Ohrli / an jeder Hand zehn Finger, und Hände hat er vier / keiner spielt so schnell Klavier). Ma hod eana zweng dem Vaspottung vo Behindate vuagwuafn. Da Bayerische Rundfunk hod es Liad s’Muaterl zweng seina Kritik aum domaligen Popst und da katholischn Kiachn net gspüüd.

Is genaröö gsööschoftkritische Liad Neandertal aus de fruahn 1990a Joa is vo da deitschn NuMetal Band Hämatom anno 2011 covered wuan.

 Im Netz 

 Offizielle Website der Ersten Allgemeinen Verunsicherung
 1977 bis 1982 – Die Anfänge der Ersten Allgemeinen Verunsicherung
 Notizen über die Allgemeine Verunsicherung

 Beleg 

Kategorie:Österreichische Band
Kategorie:Rockband
Kategorie:Satire